IT-styregruppen på ÅSG: Beskrivelse og årsplan 2021/22

Medlemmer

DF, MF, KP, JN, EG og LN (ansvarlig: LN)

Mødeaktivitet

1 lektion (1½ time) hver tredje uge og desuden efter behov.

Dagsorden – skabelon

1. Status fra egne ansvarsområder
2. Behandling af særlige indsatsområder
3. Eventuelt, herunder kommunikation efter mødet

Formål og organisering

It-styregruppen fungerer primært som forbindelse mellem skolens strategiske niveau inden for it og så den brug og udvikling af brug af it, der finder sted på skolen på et hverdagsplan i forbindelse med undervisningen. Det betyder, at it-styregruppen både er opsamlingssted for problemstillinger relateret til it-området i løbet af året, og samtidig er et forum, hvor skolens strategier vedrørende it-området drøftes.

Gruppens formål er overordnet set i samarbejde med skolens ledelse

1. at sikre udvikling inden for brugen af it i den enkelte lærers undervisning og på skolen som helhed, herunder
	* at udvikle kompetenceudviklingsplaner for personalet vedrørende brugen af it, herunder rammer for kompetenceudviklingen (ressourcer og organisering)
	* at udvikle og vedligeholde overskuelighed og kvalitet i skolens interne kommunikationsstruktur
	* at tage initiativ og sparre i forbindelse med mere overordnede og strategiske beslutninger i forbindelse med IKT
2. at kvalitetssikre skolens pædagogiske IKT-drift og brug af IKT, herunder at sikre ensartethed og stabilitet i elevernes og skolens ansattes adgang til udstyr og relevante programmer
	* i samarbejde med skolens ledelse at udarbejde og sikre organisatoriske rammer og strukturer for stabil og sikker drift
	* at vedligeholde skolens kommunikationspolitikker

Gruppen er sammensat af repræsentanter fra skolens ledelse, lærerpersonale og it-driftsafdeling. Hvert medlem har selvstændige ansvarsområder inden for It-området, og møderne i gruppen har til formål at dele status fra de forskellige områder samtidig med at skabe fremdrift i gruppens særlige indsatsområder.

Der er møde i gruppen ca. hver 3. uge á 1 ½ times varighed.

LN

* Overordnet (økonomisk) ansvarlig for it-området, dvs. især i forhold til drift og intern og ekstern kommunikation. Herunder hovedansvarlig for indkøb af it-udstyr.
* Sammen med DF kontakt til styregruppen ved supportcenteret (it fællesskab med andre skoler omkring drift og vedligehold)
* Informationssikkerhedsansvarlig

KP

* Hovedansvarlig for drift af Google på ÅSG, herunder oprettelse af brugere mm.
* Ansvarlig for indkøb af pædagogisk rettet it udstyr (i samarbejde med LN)
* Progressionsplanen for digital dannelse (sammen med JN)
* Ansvarlig for indkøb og drift af pædagogiske programmer og services, bl.a. Infomedia og elektroniske ordbøger.

JN

* Kontakt til og superbruger af Ludus (kerne- og webLudus), herunder at bistå ledelse og administration fx i forbindelse med eksamen og support af brugere
* Progressionsplanen for digital dannelse (sammen med KP)
* Moodle
* Kontakt til voksenkontakt til F1 (21/22: MU)

MF

* Digital adfærd i 1g
* Forbindelsesled til lærergruppen med særlig opmærksomhed på kommunikation

EG (se desuden selvstændig arbejdsbeskrivelse)

* IT-support til ansatte og elever
* Ansvarlig for indkøb og vedligeholdelse af it udstyr på skolen, herunder bl.a. netværk, skærme, pc’er og andet udstyr

Årsplan 2021-22

Gruppen opstiller inden hvert skoleår (maj/juni) det følgende skoleårs særlige indsatsområder og succeskriterier (målsætninger). Disse evalueres (og revideres eventuelt) hver tredje måned.

Indsatsområder og aktiviteter 2021-22

* Opsamling på erfaringer fra skoleåret 20-21, bl.a. i forhold til virtuel undervisning og mødeafholdelse
* F1 – (gen)etablering
* Digital adfærd 1g
* Progressionsplanen: årgangsaktivitet for 3g
* Etablering af nye skærme i uv-lokalerne
* Progressionsplanen: årgangsaktivitet for 2g
* Teknologiforståelse i grundskolen; fremtidig opmærksomhed i forhold til berøring med grundskolen omkring det digitale og elevernes kompetenceniveau
* Hvordan gøres styregruppen og det digitale felt tydeligere på ÅSG?